Komission asetus (EY) N:o 2078/95, annettu 30 päivänä elokuuta 1995, maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä annetusta komission asetuksesta (ETY) N:o 3665/87 ja maataloustuotteiden tuonti- ja vientilupien sekä ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetusta komission asetuksesta (ETY) N:o 3719/88 poikkeamisesta vilja-alalla



Virallinen lehti nro L 205 , 31/08/1995 s. 0036 - 0037



KOMISSION ASETUS (EY) N:o 2078/95, annettu 30 päivänä elokuuta 1995, maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä annetusta komission asetuksesta (ETY) N:o 3665/87 ja maataloustuotteiden tuonti- ja vientilupien sekä ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetusta komission asetuksesta (ETY) N:o 3719/88 poikkeamisesta vilja-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (2), sellaisena kuin se on viimeksi muutettuna asetuksella (EY) N:o 1863/95 (3), ja erityisesti sen 9 artiklan, sekä katsoo, että komission asetuksessa (EY) N:o 1521/94 (4) säädetään ennen Uruguayn kierroksen maataloussopimuksen voimaantuloa ja voimaantulon jälkeen vietyjen määrien erottamiseksi, että tällä hetkellä voimassa olevan järjestelmän mukaisesti annettujen todistusten voimassaoloaika päättyy 30 päivänä kesäkuuta 1995 ja että neuvoston asetuksen (ETY) N:o 565/80 (5), sellaisena kuin se on muutettuna asetuksella (ETY) N:o 2026/83 (6), 4 ja 5 artiklassa tarkoitettuihin järjestelmiin 30 päivänä kesäkuuta 1995 kuuluvista tuotteista on tehtävä vienti-ilmoitus, on käynyt ilmi, että monella toimijalla on ollut vaikeuksia asetuksen (ETY) N:o 1766/92 liitteen A tarkoittamien tuotteiden osalta eivätkä he kykene ponnisteluistaan huolimatta noudattamaan vienti-ilmoituksen vastaanottamisajankohdasta laskettavan kuudenkymmenen päivän määräaikaa, jonka kuluessa nämä tuotteet on vietävä yhteisön tullialueelta; määräaika on säädetty komission asetuksen (ETY) N:o 3665/87 (7), sellaisena kuin se on viimeksi muutettuna asetuksella (EY) N:o 1384/95 (8), 4 artiklassa ja 32 artiklan 1 kohdassa ja komission asetuksen (ETY) N:o 3719/88 (9), sellaisena kuin se on viimeksi muutettuna asetuksella (EY) N:o 1199/95 (10), 30 artiklan 1 b kohdan i alakohdassa ja siitä on syytä poiketa näiden tuotteiden osalta näiden poikkeuksellisten olosuhteiden vuoksi ja muuttaa se yhdeksäksikymmeneksi päiväksi siten, että poikkeus koskee ainoastaan ennen 1 päivää toukokuuta 1995 annettuja vientitodistuksia, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 3719/88 30 artiklan 1 b kohdan i alakohdasta ja asetuksen (ETY) N:o 3665/87 4 artiklasta ja 32 artiklan 1 kohdasta poiketen muutetaan kuudenkymmenen päivän määräaika yhdeksänkymmenen päivän määräajaksi vientitukeen oikeutettujen asetuksen (ETY) N:o 1766/92 liitteen A tarkoittamien tuotteiden osalta, joista on esitetty ennen 1 päivää toukokuuta 1995 annettu vienti- tai ennakkovahvistustodistus todisteeksi vienti-ilmoituksesta tai asetuksen (ETY) N:o 3665/87 25 artiklan 1 kohdassa tarkoitetusta maksuilmoituksesta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä elokuuta 1995. Komission puolesta Karel VAN MIERT Komission jäsen (1) EYVL N:o L 349, 31.12.1994, s. 105 (2) EYVL N:o L 181, 1.7.1992, s. 21 (3) EYVL N:o L 179, 29.7.1995, s. 1 (4) EYVL N:o L 162, 30.6.1994, s. 47 (5) EYVL N:o L 62, 7.3.1980, s. 5 (6) EYVL N:o L 199, 22.7.1983, s. 12 (7) EYVL N:o L 351, 14.12.1987, s. 1 (8) EYVL N:o L 134, 20.6.1995, s. 14 (9) EYVL N:o L 331, 2.12.1988, s. 1 (10) EYVL N:o L 119, 30.5.1995, s. 4